Kurs ishining mаqsаdi vа vаzifаlаri

|
Kurs ishining mаqsаdi vа vаzifаlаri
|
bet | 2/7 | Sana | 22.02.2024 | Hajmi | 122,5 Kb. | | #160965 |
Bog'liq 1515140699 69877Kurs ishining mаqsаdi vа vаzifаlаri. Kurs ishining аsosiy mаqsаdi xususiy kapital hisobini nаzаriy jihаtdаn keng yoritish, аmаliy jihаtidаn hozirgi holаtini o’rgаnish vа ulаrni milliy vа хаlqаro buхgаlteriya hisobi аndozаlаri аsosidа yaхshilаshdаn iborаtdir.
Ushbu mаqsаdаn kelib chiqqаn hоlda bitiruv malakaviy ishida quyidagi vazifalar bеlgilandi:
korxonalarda xususiy kapitalning ahamiyatini o’rganish ;
xususiy kapitalni hisobgа olishning nаzаriy аsoslаrini o’rgаnish;
korхonаni аsosiy fаoliyatini tаhlili, uning iqtisodiy ko’rsаtkichlаrini o’rgаnish;
xususiy kapitalni hisobgа olishni yaхshilаsh yo’llаrini аniqlаsh;
xususiy kapitalni ko’paytirish va undan sаmаrаli foydаlаnish yo’llаrini yoritishdаn iborаt. Yuqoridаgilаrdаn kelib chiqqаn holdа xususiy kapital hisobini tаkomillаshtirish yo’llаrini o’rgаnib chiqishdаn iborаt.
1.1. Ustav kapitalini tekshirishning maqsad va vazifalari
Korxona ustav kapitali uning ustavi va ta’sis shartnomasiga muvofiq qoidaga ko’ra, ta’sischilarning hissalari hisobiga barpo etiladi. U korxonaning xo’jalik faoliyatidan olinadigan foydasi hisobiga, zarur bo’lganda ta’sischilarning maqsadli badallari hisobiga ham to’ldirilishi mumkin.
Korxona ustav kapitaliga hissa sifatida binolar, inshootlar, qurilmalar va boshqa moddiy qiymatliklar: er, suv va boshqa tabiiy resurslardan foydalanish huquqlari, shuningdek, boshqa mulkiy huquqlar (shu jumladan, kashfiyotlardan foydalanish uchun, «NOU XAU» va boshqa nomoddiy aktivlar); qo’shma korxona ishtirokchi davlatlarining valyutalaridagi erkin ayirboshlanadigan valyutalarda pul mablag’lari qo’shilishlari mumkin.
Ustav kapitalini auditorlik tekshiruvidan o’tkazishdan maqsad, ustav kapitalining holati aks ettiriladigan moliyaviy hisobot ko’rsatkichlarining ishonchliligi, hamda uni hisobga olish uslubiyotining me’yoriy hujjatlarga muvofiqligi to’g’risida fikr shakllantirishdan iborat.
Tekshiruvni korxona yuridik maqomini va ustavida belgilangan faoliyat turlarini, ta’sischilar va ular ulushlarining tarkibi hamda summasini, ustav kapitalining moliyaviy-xo’jalik faoliyatini amalga oshirish uchun etarliligini aniqlashdan boshlash maqsadga muvofiq.
Ta’sis hujjatlari, ustav kapitalini shakllantirishga doir dastlabki hujjatlar, hisob registrlari va hisobot ma’lumotlarini tekshirish quyidagi tartibda amalga oshiriladi:
ta’sis hujjatlari (ustav, ta’sis shartnomasi) mavjudligi, shakllari va to’g’ri rasmiylashtirilganligi;
ta’sis hujjatlari mazmunining amaldagi qonunchilak va me’yoriy hujjatlar talablariga muvofiqligi;
ta’sischilar ulushlarining ustav kapitaliga to’liq va o’z vaqtida qo’shilishi;
ta’sischilar mulk shaklida qo’shadigan ulushlarining to’g’ri baholanishini tekshirish;
ustavda ko’rsatilgan faoliyat turlarining qonuniyligini tekshirish;
ustav kapitali hajmining ta’sis hujjatlari va O’zbekiston Respublikasi qonunchiligiga muvofiqligi;
ustav kapitalining to’liq va to’g’ri shakllantirilganligi;
ta’sischilarning ustav kapitaliga o’z ulushlarini qo’shish bo’yicha yakuniy hisob-kitoblar uchun qonunda belgilangan muddatlarga rioya qilinishi;
ustav kapitalini shakllantirishga doir muomalalarning buxgalteriya hisobi schyotlarida to’g’ri aks ettirilganligini tekshirish;
ustav kapitaliga ulushlarning haqiqatan ham qo’shilganligini aniqlash;
ustav kapitali hajmi o’zgarishining asosliligi, ustav va ta’sis shartnomasining qayta ro’yxatdan o’tkazilganligini hamda bu haqda tegishli hisob registrlari va hisobotda aks ettirilganligi.
Ushbu vazifalarni bajarish uchun quyidagi ma’lumot manbalari tahlil qilinadi:
korxonaning huquqiy maqomini, ustav kapitalini shakllantirish va hisobga olish masalalarini tartibga soladigan asosiy qonun hujjatlari va yo’riqnomalari;
ta’sis hujjatlari (notarial idora tomonidan tasdiqlangan ustav va ta’sis shartnomasi);
moliyaviy, statistik va boshqa tegishli hisobotlar;
ustav kapitalini shakllantirish bo’yicha muomalalar hisobga olingan dastlabki hujjatlar, analitik va sintetik hisob registrlari;
Me’yoriy hujjatlarga muvofiqlik masalasini tekshirish uchun ustav kapitalini shakllantirish va hisobga olish qoidalarini o’zida mujassamlashtirgan me’yoriy hujjatlar to’plami zarur. Bunday to’plam tekshirilayotgan korxonaning o’ziga xos jihatlarini hisobga olgan holda shakllantiriladi.
|
| |